Šiluvos Švč. Mergelės Marijos paveikslas

Šiluvos Švenčiausios Mergelės Marijos su Kūdikiu paveikslas – paveikslas, kabantis Šiluvos bazilikoje. Tai Romos „Salus populi romani“ paveikslo, esančio Didžiojoje Marijos bazilikoje, kopija.Šiluvos šventovė. Kauno arkivyskupija. Nuoroda tikrinta 2024-05-01. Taip pat teigiama, kad panašus į Konstantinopolio šv. Luko paveikslą, kurį 1453 m. sunaikino turkai.

Pasakojama, kad jį 1457 m. parvežęs iš Romos Petras Gedgaudas. Apie XVI a. vidurį paskutinis katalikų klebonas Jonas Holubka esą užkasęs paveikslą drauge su Šiluvos bažnyčios dokumentais geležinėje skrynioje, slėpdamas nuo įsigalėjusių kalvinų. Vėl pagerbti paveikslą maldininkai galėję tik po 1622 m., atstačius katalikų bažnyčią.Šiluvoje maldininkai minėjo tremtinių ir visų, kentėjusių už laisvę, dieną. Delfi.lt, 2005-08-28. Nuoroda tikrinta 2024-05-01.

1786 m. rugsėjo 8 d. įvyko paveikslo vainikavimas.Prie Šiluvos stebuklo prisilietus… . XXI amžius. Nuoroda tikrinta 2024-05-01. Apeigas atliko vysk. S. J. Giedraitis, popiežiui Pijui VI leidus taip pagerbti nuo seno stebuklais garsėjantį atvaizdą.

Paveikslo plotis – 1,38 m, aukštis – 2,28 m. 1957 m. jį restauravusi dailininkė Ona Šmigelskytė teigia, kad žymusis kūrinys tapytas aliejiniais dažais ant storos drobės, prikaltos prie pušinių lentų. Tapyta aštriais štrichais, kuriuos ankstesni restauratoriai sušvelninę.Restauruojamas Šiluvos Dievo motinos su kūdikiu paveikslas. Delfi.lt, 2021-10-06. Nuoroda tikrinta 2024-05-01.

 Dabartis 
Anksčiau paprastomis dienomis paveikslas būdavo uždengiamas kitu, tačiau šią tvarką panaikino vyskupas S. Tamkevičius. Paveikslas, kuriuo buvo uždengiama, yra pakabintas muziejuje Šiluvoje, jame vaizduojamas Švč. M. Marijos apsireiškimas. Jį 1920 m. nutapė dailininkas iš Čenstochovos J. Rutkovskis.

 Išnašos 

Kategorija:Lietuvos katalikiški paveikslai
Kategorija:Šiluva